open-index/open-wikipedia-markdown huggingface dataset:
Grasuil

Die **Grasuil** (*Tyto capensis*) word in Suid-Afrika as kwesbaar beskou, met net tussen 1000 en 5000 oorblywende voëls in die land.  Die spesie is in die suid-westelike dele van Suid-Afrika en in Lesotho uitgewis en die gesamentlike druk vanaf ontwikkeling; wanbestuur van vuur; landbou; oorbeweiding; bosbou en padsterftes lewer ernstige kommer oor die spesie se voortbestaan. Die IUCN se *Red List of Threatened Species* se 2004-bepaling beskou die voël egter as nie-bedreigd (*"least concern"*).

Grasuile verskil uiterlik van die nonnetjie-uil in dat hulle groter is, met sterker kontras tussen die bo- en onderlyf.  Die bolyf is donker bruin en die onderdele is witterig.  Die gesig is ook ronder as dié van die nonnetjie-uil.

links|duimnael|'n Grasuilkuiken.

Die spesie benodig digte plantegroei soos die lang gras wat op die hoëveld voorkom, gewoonlike naby vleie.  Hier sal die uil op die grond skuil en nesmaak, en vorm tonnels in die gras. Dit sal huiwerig opvlieg as dit versteur word, en sak dan gou weer terug in die gras in. Grasuile is meestal naglewend, en kom kort ná sonsondergang uit.

Hul dieet bestaan hoofsaaklik uit knaagdiere, veral die vleirot, maar ook voëls, reptiele, paddas en insekte.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
1. FC Schweinfurt 05

**1. FC Schweinfurt 05** is 'n sportklub uit Schweinfurt in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir korfbal, vuisbal, handbal, hokkie, pluimbal, gimnastiek en atletiek.

Die klub is in 1905 gestig. In 1928 is daar kortstondig met *Turngemeinde Schweinfurt von 1848* saamgesmelt, maar die unie het na 2 jaar weer uitmekaargespat. In 1931 het die klub die hoogste klas bereik en daar gebly totdat die klub met die invoer van die Bundesliga in 1963 in die 2de klas (Regionalliga) ingedeel is:

Tussen 1933 en 1945 het Schweinfurt in die Gauliga Beiere gespeel. In 1939 en 1942 het die klub die Gauliga gewen (voor klubs soos FC Beiere München, TSV 1860 München en 1. FC Neurenberg) en kon hulle aan die uitspeelwedstryde om die Duitse titel deelneem, maar die span is beide kere in die vroeë rondtes uitgeskakel.

Na die Tweede Wêreldoorlog is die klub in die Oberliga Suid ingedeel en het daar bly speel tot met die oprigting van die Bundesliga. Die klub het in 1966 die Regionalliga Suid gewen, maar was onsuksesvol in die uitspeelwedstryde om promosie na die Bundesliga.

Die klub het sedert 1976 in heelwat seisoene finansieel en op die veld gesukkel en is in 2004 onder administrasie geplaas. Na 'n herstrukturering kon die klub gered word, maar die DFB het die klub tot in die *Landesliga* op die 5de vlak gerelegeer.

Die klub se tuisveld, die *Willy Sachs-stadion* in Schweinfurt, is vernoem na *Willy Sachs*, wat die stadion uit sy eie fondse in 1936 laat bou het. Sachs was egter 'n omstrede figuur weens sy verbintenis met die SS en het in 1958 selfmoord gepleeg.
 
## Onlangse ligaposisionering 
## Eksterne skakels 
* Amptelike klubblad
* The Abseits Guide to German Soccer
D

:*Hierdie artikel handel oor die Latynse letter D. Vir ander betekenisse sien D (dubbelsinnig).*

**D**, **d** is die vierde letter in die Latynse alfabet. 

In Afrikaans word dit uitgespreek as "dee". In Navo se internasionale spellingsalfabet word dit uitgespreek met die woord "Delta".

Die Semitiese letter Dâlet het waarskynlik ontwikkel uit die logogram vir 'n vis of 'n deur. Daar is verskeie Egiptiese hiërogliewe wat as die inspirasie hiervoor kon dien. In Semities, Antieke Grieks en Latyn is die letter as /d/ uitgespreek; in die Etruskiese alfabet was die letter oorbodig, maar is dit tog behou. 

Die kleinletterweergawe van die letter bestaan uit 'n lus en 'n lang vertikale streep. Dié weergawe het ontstaan uit variasies van die hoofletter.

## D met skryftekens 
* Đ, đ
* Ď, ď
* Ḓ, ḓ
Secret Garden

**Secret Garden** (Afrikaans: *Geheime Tuin*) is 'n Iers-Noorse musiekgroep. Die groep bestaan uit die Ierse violiste Fionnuala Sherry en die Noorse komponis-pianis Rolf Løvland. Die groep het al meer as 3 miljoen albums verkoop.

In 1995 het hulle die Eurovisie-sangfees in Dublin gewen met hul liedjie *Nocturne*. Omdat Fionnuala Iers is en Ierland ook die sangfees in 1996 gewen het, beteken dit dat die land 5 jaar in 'n ry die sangfeeswenner gelewer het. *Nocturne* was vir die grootste gedeelte instrumenteel — dit bevat slegs 24 Noorse woorde. Swede het later hieroor gekla en gevolglik is die reëls verander sodat daar in die toekoms nie met só min woorde opgetree sal kan word nie. Op die sangfees is die groep deur die Noorse sangeres Gunnhild Tvinnereim bygestaan, wat andersins geensins met die groep geassosieer word nie. Løvland het in 1985 ook die eerste Noorse wenlied, *La Det Swinge*, gekomponeer.

Hul eerste album was 'n groot sukses en daar is meer as een miljoen kopieë verkoop. Dit het platinumstatus in Noorweë en Suid-Korea behaal, en goud in Ierland, Hong Kong en Nieu-Seeland.

Hul bekendste lied is *You Raise Me Up*, wat deur Brian Kennedy vertolk is en deur verskeie ander kunstenaars gecover is, waaronder Westlife en Josh Groban.

## Diskografie 
### Albums 
* *Songs from a Secret Garden* (1996)
* *White stones* (1997)
* *Fairytales* (1998)
* *Dawn of a New Century* (1999)
* *Dreamcatcher* (2001)
* *Once in a Red Moon* (2002)
* *Dreamcatcher: Best Of* (2004, Australië)
* ''Earthsongs' (2005)
* ''Inside I'm Singing* (2007)		
* *Winter Poem* (2011)	
* *Just the Two of Us* (2013)	
* *Storyteller* (2019)

### Enkelsnitte 
|- align=center
|align=left|*Nocturne''||1995||22-7-1995||13||4||
|}
Scott Mills

duimnael|regs|Scott Mills

**Scott Robert Mills** is gebore in Southampton, Hampshire, in 1974 en is 'n Engelse radio-omroeper. *The Scott Mills Show* word elke weeksdag tussen 16:00 en 19:00 op BBC Radio 1 uitgesaai. Volgens die *Independent on Sunday* se *Pink List* van 2007 is Mills die 41ste mees invloedrykste gay persoon in Brittanje. Hy het twee plekke op hierdie lys opgeskuif sedert die vorige jaar.

## Verwysings
Anastacia

**Anastacia** (gebore **Anastacia Lyn Newkirk ** op 17 September 1968) is 'n Amerikaanse popsangeres en liedjieskrywer. Sy het al groot sukses in Europa, Oseanië, Asië en Suid-Afrika behaal, terwyl sy in haar tuisland sover nie veel erkenning ontvang het nie. Ten spyte van die afwesigheid van Amerikaanse ondersteuning vir haar het sy al meer as 25 miljoen albums wêreldwyd verkoop.

## Albums 
* 1999 - *Not That Kind*
* 2001 - *Freak of Nature*
* 2004 - *Anastacia*
* 2005 - *Pieces Of a Dream
* 2008 - *Heavy Rotation*
* 2012 -  *It's a Man's World*
* 2014 - *Resurrection*
* 2015 - *Ultimate Collection*
* 2017 - *Evolution''

* 1993: One More Chance
* 1993: Forever Luv (duet with David Morales)
* 1998: Mi Negra, Tu Bombón (duet with Omar Sosa)
* 1998: Not That Kind
* 1999: Tienes Un Solo (duet with Omar Sosa)
* 1999: I'm Outta Love
* 2000: Saturday Night's Alright for Fighting (duet with Elton John)
* 2001: Let It Be (duet with Paul McCartney, Anastacia other artists)
* 2001: I Ask of You (duet with Luciano Pavarotti)
* 2001: What More Can I Give (duet with Michael Jackson and other artists)
* 2001: Love Is Alive (duet with Vonda Shepard)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duet with Faith Evans)
* 2002: You Shook Me All Night Long (duet with Celine Dion)
* 2002: Bad Girls (duet with Jamiroquai)
* 2003: Love Is a Crime
* 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duet with Sonny Sandoval)
* 2005: Everything Burns (duet with Ben Moody)
* 2005: Pieces Of A Dream
* 2006: I Belong To You (duet with Eros Ramazzotti)
* 2007: Sing (duet with Annie Lennox and other artists)
* 2008: I Can Feel You
* 2008: Absolutely Positively
* 2009: Holding Back the Years (duet with Simply Red)
* 2009: Defeated
* 2009: Stalemate (duet with Ben's Brothers)
* 2010: Safety (duet with Dima Bilan)
* 2010: Burning Star (duet with Natalia Druyts)
* 2011: What Can We Do (A Deeper Love) (duet with Tiësto)
* 2012: If I Was Your Boyfriend (duet with Tony Moran)
* 2012: Dream on
* 2012: Best Of You
* 2014: Stupid Little Things
* 2014: Staring at the Sun
* 2014: Lifeline
* 2015: Take This Chance

## Verwysings
SC Wiedenbrück 2000

**SC Wiedenbrück 2000** is 'n sportklub in Rheda-Wiedenbrück in die deelstaat Noordryn-Wesfale in Duitsland, veral bekend vir sy sokkerafdeling. Behalwe sokker, het die klub ook afdelings vir tafeltennis, dans en gimnastiek. *Wiedenbrück* was tot 1970 'n onafhanklike dorp gewees.

Die klub het in 2000 ontstaan deur die samesmelting van die klubs *DJK Wiedenbrück* en *Westfalia Wiedenbrück*. *Westfalia Wiedenbrück* het een seisoen (1934/35) in die *Bezirksliga Oos-Wesfale*, destyds die tweede vlak van die Duitse sokkerstruktuur (die wenner van hierdie liga kon aan die uitspeelwedstryde om promosie na die Gauliga Wesfale deelneem), deurgebring. *DJK Wiedenbrück* was egter die klub wat in die hoër liga meegeding het ten tyde van die samesmelting en die nuwe klub het *DJK* se plek in die *Bezirksliga* op die 7de vlak ingeneem.

Die jong klub se grootste prestasie was om in 2007 2de in die *Verbandsliga Wesfale* te eindig en na die Oberliga te promoveer.

## Onlangse ligaposisionering 
## Eksterne skakels 
*Amptelike klubwerf
Gipsbord

duimnael|280px|'n Stapel gipsborde

**Gipsbord** is 'n boumateriaal wat hoofsaaklik uit gips vervaardig word. Die bord bestaan uit 'n kartonbedekking weerskante met 'n gipskern wat gebruik word vir droëmuur-konstruksie, gewoonlik vir nie-lasdraende binneste verdeelmure van kantoorgeboue en in 'n ander vorm vir die konstruksie van plafonne.

## Aanwending 
Vanweë verskeie eienskappe soos geringe gewig, eenvoudige en vinnige bewerking en hoë brandweerstand word gipsbord veral gebruik vir die bou van ligte, nie-lasdraende binnemure, dakbekleding of deklae. As gevolg van die lae water- en vogbestandheid van gipsbord, behoort dit slegs binnemuurs aangewend te word.

### Binnemure en Bekleding 
Gipsbord kan gebruik word vir die oprig van nie-lasdraende binnemure, wat later maklik afgebreek of verander kan word. Gipsbord word ook aangewend as 'n droë versiering, waar die gipsbord as bekleding op rou mure met 'n bindmiddel geheg word. Dit word ook benut as bekleding om staal stutbalke en ander sodanige elemente van 'n konstruksie weg te steek. Dit kan dan ook gebruik word om elektriese installasies, loodgieterwerk, kombuistoerusting, ensovoorts te versteek. Openinge vir die uitvoer van onderhoud word in sulke gevalle sterk aanbeveel.

### Spesiale Aanwendings 
Spesiale gipsborde wat vooraf met spesiale middels behandel is, word gebruik vir vogtige kamers. Vir brandbeskerming word spesiale glasveselversterkte borde gebruik.

## Eksterne skakels 
*
Eintracht Wetzlar

**Eintracht Wetzlar** is 'n sokkerklub uit Wetzlar in die deelstaat Hessen in Duitsland.

Die klub is op 20 Julie 1905 gestig as *Wetzlarer Fußball Club*. In 1927 is daar met *Wetzlarer Ballspielclub 1910* saamgesmelt om *Sportverein Wetzlar 05* te vorm. In die 1940’s het die span sy grootste prestasie behaal deur een seisoen in die Gauliga Hessen-Nassau op die hoogste vlak deur te bring.

Na die Tweede Wêreldoorlog is 'n aantal plaaslike klubs (insluitend *Sportverein Wetzlar 05*) saamgesnoer in 'n enkele klub genaamd *Sportgemeinde Eintracht Wetzlar*. Na 'n afwesigheid van 36 jaar het die span in 2007 teruggekeer na die Oberliga Hessen as kampioen van die *Landesliga Hessen*.

Die klub se tradisionele tuisveld is die *Sportheim am Klosterwaldsportplatz*, maar met die promosie na die Oberliga word tuiswedstryde nou op die veel groter *Stadion Wetzlar*, wat aan die stadsraad behoort, gespeel.

## Onlangse ligaposisionering 
## Eksterne skakels 
* Amptelike klubwerf

## Verwysings 
* Grüne, Hardy (2001). *Vereinslexikon*. Kassel: *AGON Sportverlag*
Antonof An-225

Die '*An-225 *Mrija'''* (Oekraïens: *Антонов Ан-225 Мрія'', NAVO-verslagnaam: **Cossack**) is 'n strategiese lugvragdraer wat deur Antonof gebou is. Dit is die grootste vliegtuig wat ooit gebou is in terme van bruto opstygmassa. Dit was ontwerp en gebou om die Russiese ruimtetuig Boeran (beteken "Sneeustorm") te vervoer, en was 'n vergroting van die suksesvolle Antonof An-124. *Mrija* (*Мрія*) beteken "droom" of "inspirasie" in Oekraïens.

Met 'n totale bruto massa van 640 ton is die An-225 die swaarste en grootste vliegtuig ter wêreld. Dit het 'n vlerkwydte van 88&nbsp;m, 'n rompdeursnee van 19&nbsp;m  en 'n sterthoogte van 18&nbsp;m. Die Hughes H-4 Hercules, wat algemeen as die "Spruce Goose" bekend staan, het 'n groter vlerkspan en algehele hoogte gehad, maar was aansienlik korter, en as gevolg van die materiale wat gebruik is om dit te bou, ook ligter. Verder het die Hercules slegs een keer gevlieg, en nie baie hoog nie, wat die An-225 die grootste vliegtuig maak wat veelvuldig opgestyg het. Die An-225 is ook groter as die Airbus A380 en heelwat groter as die Antonof An-124, 747-400ERF en die Lockheed C-5 Galaxy, die naasgrootste swaar lugvervoerder.

Met die beëindiging van kommunisme in die Sowjetunie in 1991, was daar geen militêre nut meer vir die Antonof-225 nie. Nadat dit vir 8 jaar verwaarloos op die grond in die Oekraïne gestaan het, is dit herstel, gerestoureer en opgradeer met al die nuutste toerusting. In April 2001 styg dit weer op en vlieg daarna gereeld as reusevragdraer in 'n siviele kapasiteit, op sendings na al die uithoeke van die wêreld.

Die vliegtuig is op 27 Februarie 2022 tydens die Slag van die Antonof-lughawe vernietig.

## Verwysings
Pous Miltiades

**Miltiades** was die 32ste pous van die Rooms-Katolieke Kerk.

## Biografie 
Pous Miltiades was 'n boorling van Noord-Afrika. Op 2 Julie 310 of 311 volg hy Pous Eusebius op en regeer tot sy dood op 10 Januarie of 11 Januarie 314. Hy word opgevolg deur Pous Silvester I. Die naam Miltiades word ook gespel ‘Miltiadea’, ‘Meltiades’, ‘Melciades’, ‘Miltides’ of ‘Melchiades’ en beteken ‘die koninklike’.

## Pontifikaat 
Miltiades word pous na 'n kort sedis vacatio wat gevolg het op die dood van Pous Eusebius in ballingskap op Sisilië. Aan die begin van sy pontifikaat word die Edik van Milaan geteken deur keisers Galerius, Licinus en Konstantyn wat 'n einde maak aan die Christenvervolgings, behalwe in die Ooste waar Maximus Daia regeer het. Twee Romeinse diakens, Strato en Cassianus, is aangesê om die Kerk se eiendom terug te kry. Miltiades het die stoflike oorskot van sy voorganger Pous Eusebius uit Sisilië laat bring en dit in die Callixtus katakombe herbegrawe.

Na die oorwinning van keiser Konstantyn by die Milviaanse brug op 27 Oktober 312 skenk die keiser die Lateraanse Paleis aan die pous. Later is 'n basiliek langs die paleis gebou wat die hoofkerk van Rome geword het. Op 2 Oktober 313 is 'n sinode in die Lateraanse Paleis gehou, wat die verkiesing van Caecilianus as biskop van Kartago bevestig het. Sy teenstander Donatus is skuldig bevind aan kettery nes sy aanhangers die Donatiste.

## Verering 
Miltiades word as heilige vereer. In die Rooms-Katolieke Kerk is sy feesdag op 10 Januarie of 10 Desember. In die Oosters-Ortodokse Kerk is dit op 10 April.

## Verwysings 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Serralda, Vincent en Huard, André, ''Le Berbère...Lumière de l'Occident'', bl. 68–70, Nouvelles Editions Latines, Parys, 1990 ()

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Boeing 747-400

Die **Boeing 747-400** was die grootste weergawe van die Boeing 747 (tydens sy gebruikstyd) en vir 'n aantal jare (1988-2007) die grootste kommersiële passasiersvliegtuig in gebruik, 'n titel wat aan die Airbus A380 afgestaan is toe laasgenoemde vliegtuig in Oktober 2007 in gebruik geneem is.  Die 400-reeks was die beste verkoper en die mees gevorderde model van die 747-familie. Die 747-400 is deur die Boeing 747-8 vervang wat in 2011 in gebruik geneem is.

## Verwysings 
## Eksterne skakels 
;Geskiedenis
----
* *The Guardian, 22 Julie 2020: Secrets of the Boeing 747: on board the last Qantas jumbo jet*
Pennsilvanië

**Pennsilvanië** (Engels: *Commonwealth of Pennsylvania*) is een van die Middel-Atlantiese deelstate in die ooste van die Verenigde State van Amerika, met 'n bevolking wat in 2019 op 12,8 miljoen beraam is. Dit was in 1787 een van die oorspronklike Dertien Kolonies. Die gebied is gedurende die 17de eeu deur Europeërs verken, en in 1634 is die eerste Europese nedersetting deur Sweedse setlaars gestig. In 1681 is die gebied deur 'n koninklike oktrooi aan die Engelse Kwaker William Penn (1644–1718) toegeken, 'n voorstaander van godsdiensvryheid en politieke liberalisme. Pennsilvanië het 'n belangrike rol in die Amerikaanse Rewolusie en as een van die oorspronklike state van die Unie ook by die onafhanklikwording van die Verenigde State gespeel.
duimnael|links|World's End State Park in Sullivan County
[duimnael|links|US Route 220 loop deur die [Appalache-bergreeks. Die foto is in Lamar Township, Clinton County geneem]]
duimnael|links|Carpenters' Hall in Philadelphia. In hierdie oorspronklike gildehuis van timmermans het in 1774 die Eerste Kontinentale Kongres vergader. Sedertdien word na die Georgiaanse gebou verwys as die *Birthplace of Liberty* - die Bakermat van Vryheid
duimnael|links|'n Nagtelike aansig van die middestad van Pittsburgh
Pennsilvanië is ondanks die agteruitgang van sy vroeëre swaar nywerhede nog steeds een van die welvarendste deelstate van die VSA, met landbou, mynbou, nywerhede en hoëtegnologie as sy ekonomiese basis. Die deelstaat is een van die hoofprodusente van staal en steenkool in die VSA. Terwyl Harrisburg as die administratiewe hoofstad dien, is Philadelphia en Pittsburgh belangrike ekonomiese, kulturele en opvoedkundige sentrums.

## Verwysings 
## Eksterne skakels 
;Amptelike webtuiste
----
* *Welcome to Pennsylvania*
;Toerisme
----
* *Visit Pennsylvania - Pursue Your Happiness*
;Geskiedenis
----
* *Historical Society of Pennsylvania*
TSG Thannhausen

**TSG Thannhausen** is 'n sportklub uit Thannhausen in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir onder meer atletiek, gimnastiek, tafeltennis en vlugbal.

Die klub is op 1 Januarie 1890 gestig as die gimnastiekklub *TV Thannhausen in Schwaben*. Die sokkerafdeling is in 1920 gestig. Op 3 Mei 1941 het die klub as gevolg van die Tweede Wêreldoorlog met ander sportklubs uit Thannhausen saamgesmelt as *Turn- und Sportgemeinschaft von 1890*, die huidige naam.

Thannhausen het al twee keer vir die hoofrondte van die DFB-Pokal gekwalifiseer: In 1975, toe daar met 0-6 teen Bayer Leverkusen in die eerste rondte verloor is en in 2006, waar daar met 0-3 teen BV Borussia Dortmund in die eerste rondte verloor is.

## Onlangse ligaposisionering 
## Eksterne skakels 
* Amptelike klubblad
Evander

**Evander** is 'n dorp in die Gert Sibande-distrik van die Suid-Afrikaanse provinsie Mpumalanga, sowat 120 kilometer oos van Johannesburg en 1&nbsp;659 meter bo seevlak geleë. Evander is in 1955 gestig. Die dorp het sy naam ter ere van **Ev**elyn **Ander**son gekry, die eggenote van 'n plaaslike mynboumaatskappy se direkteur. Evander het sy naam aan die Evanderbekken, 'n kleiner geologiese formasie buite die Witwatersrand, verleen.

## Ekonomie 
Evander is nog steeds 'n belangrike mynboudorp waar goud en die byprodukte silwer en osmiridium ontgin word. Die SASOL II en III-aanlegte is in die laat 1970's naby Evander en die buurdorp Trichardt se steenkoolvelde opgerig.

## Sien ook 
* Lys van dorpe in Suid-Afrika

## Verwysings
Suzuki

duimnael|links|220px|Suzuki Swift
**Suzuki Motor Corporation** (Japannees: スズキ株式会社, *Suzuki Kabushiki-Kaisha*) is 'n Japannese multinasionale korporasie wat motorvoertuie vervaardig, insluitend motorfietse.

## Geskiedenis 
* **1920** Die Suzuki maatskappy bekend as "Suzuki Loom Works" wat tot op daardie datum in privaatbesit was, word 'n openbare maatskappy. Micho Suzuki word as die president verkies.
* **1952** Die maatskappy vervaardig 'n "help-my-trap" fiets genaamd die "Power Free". Dit beskik oor 'n 36 cc enkelsilinderenjin wat die fietsryer help trap, of afgeskakel kan bly.
* **1954** Suzuki vervaardig reeds 6 000 motorfietse per jaar en verander naam na *Suzuki Motor Co*
* **1962** Die maatskappy wen die 50cc klas in die wêreld se eerste Grand Prix Kampioenskap.
* **1966** Suzuki onthul die eerste motorfiets geskik vir die publieke mark, genaamd die X-6 Hustler, 'n 250cc masjien.

## Verwysings 
## Eksterne skakels
Kapibara

Die **kapibara** (*Hydrochoerus hydrochaeris*), ook genoem die **watervark**, is 'n semi-waterliewende, plantetende soogdier. Dit is die wêreld se grootse knaagdier. Die kapibara is endemies aan die grootste deel van die tropiese en matige gebiede van Suid-Amerika, oos van die Andes. Die dier is ook na noord-sentraal Florida en moontlik ander subtropiese dele van die Verenigde State ingevoer.

duimnael|links|'n Vroutjie-kapibara saam met haar suigelinge
[duimnael|links|Die [skelet van 'n kapibara]]
Die kapibara is die enigste lewende lid van die familie, *Hydrochoeridae*. Sommige wetenskaplikes beskou wel die dwergras, *Hydrochoerus isthmius*, as 'n geldige spesie. Die dwergkapibara is ongeveer die helfte so groot as 'n normale kapibara.

Die naam, "kapibara", is afkomstig van die Ou-Tupi woord, *kaapĩ ûara* ("gras-eter") of moontlik van die Guarani woord, *kapiÿva*, wat "meester van die grasse" beteken. In Afrikaans word daar soms na die dier verwys as die "watervark", 'n letterlike vertaling van die spesie se Latynse naam.

Volwasse kapibaras is tussen 105 tot 135&nbsp;cm lank en weeg tussen 35 en 65&nbsp;kg. Behalwe vir hulle grootte, kan die voorkoms van die kapibara wel vergelyk word met dié van 'n marmotjie. Hulle is uitstekende swemmers en hulle pote het gedeeltelike swemvliese. Hulle voorpote het vier tone en hulle agter pote het drie tone elk.

Kapibaras spandeer die groot dele van hulle lewe in die water: hulle paar in die water en gebruik die water ook om te skuil van roofdiere soos anakondas, poemas, jaguars en ook mense jagters, deur vir etlike minute onder die water te bly. Hulle kan selfs onderwater slaap deur slegs hulle neuse bo die water te laat uitsteek vir vars lug.

Die diere behoort oor die algemeen tot troppe, alhoewel hulle soms in pare of enkellopend aangetref word. Die mannetjies het 'n klier op hul neuse wat 'n vloeibare feromoon vrystel. Tydens die paartyd vryf hulle die klier aan omliggende plante en blare in die hoop om 'n vroutjie aan te trek. Wanneer hulle nie in die water is nie, word hulle in en om rivierbeddings aangetref. Hulle eet soggens en saans en hul dieet bestaan hoofsaaklik uit rivierplante, soos moerasgras, en bas.

Jong kapibaras is aansienlik ligter van kleur as die volwasse kapibaras.

## Verwysings 
## Eksterne skakels
Everton FC

**Everton FC** is 'n Engelse Sokkerklub in die stad Liverpool. Everton FC is in 1878 gestig. Die Suid-Afrikaner Steven Pienaar is 'n bekende oud-speler van die klub.

## Erelys 
**Engelse kampioen** (9)
: 1891, 1915, 1928, 1932, 1939, 1963, 1970, 1985, 1987

**FA Cup** (5)
: 1906, 1933, 1966, 1984, 1995

**Europese beker II** (1)
: 1985

## Voormalige sokkerspelers 
## Verwysings 
## Eksterne skakels 
* Amptelike klubwerf
Sosiale norm

'n **Sosiale norm** is die voorskrifte vanuit die samelewing vir wat mense *moet doen* (vereistes), wat hul *mag doen* (aanvaarbaar) en wat hul *nie mag doen nie* (verbode).

Norme verskil tussen verskillende samelewings, maar ook daarbinne tussen byvoorbeeld sosiale klasse. Afwykende gedrag wat nie aan bepaalde norme voldoen nie, kan die sosiale status en aanvaarding van die persoon beïnvloed, en selfs tot uitsluiting lei.

## Literatuur 
*  (1996): *Sociologie en de moderne samenleving: maatschappelijke veranderingen van de industriële omwenteling tot in de 21ste eeuw*, Boom.
Varsseveld

**Varsseveld** is ’n dorp in die munisipaliteit Oude IJsselstreek in die provinsie Gelderland in Nederland.

Die dorp het byna 5&nbsp;800 inwoners. Varsseveld het ’n moderne sportsentrum met ’n binnenshuise swembad met voorsiening vir buitemuurse sportsoorte ook. Die dorp het volop industriële werksgeleenthede.

## Geboortes 
* Guus Hiddink (1946), voetbalafrigter

## Eksterne skakels 
* Ligging:
Stadiums van morele ontwikkeling van die mens

Die ontwikkeling van 'n mens se moraliteit deur sy lewe word deur Lawrence Kohlberg in ses stadiums, wat weer in drie vlakke gegroepeer word, ingedeel.

## Pre-konvensioneel 
Hierdie denkpatrone word veral in kinders (4-10 jaar) bespeur waar die eie ek imperatief is.

Stadium 1: die kind se gedrag word deur die vermyding van negatiewe gevolge gemotiveer.
Stadium 2: die kind tree op om beloning te ontvang.

## Konvensioneel 
Jong volwassenes (10-13 jaar) openbaar dikwels hierdie beskouings gebaseer op die samelewing se waardes.

Stadium 3: Die kind tree op om ander se afkeuring te vermy.
Stadium 4: Die kind begin ooreenkomstig wet en plig op te tree.

## Post-konvensioneel 
Persoonlike beginsels word die belangrikste basis van moraliteit (13 jaar tot volwassenheid).

Stadium 5: Die kind tree op om ander se respek te behou.
Stadium 6: Die kind begin om sy/haar eie beginsels te handhaaf.
Poudre B

duimnael|regs|300px|Poudre B

**Poudre B** (vanuit Frans: *Poudre Blanche*, wat "wit poeier" beteken) was die eerste rooklose kruit vir gebruik in vuurwapens.

Dit is in 1886 deur 'n Franse chemikus genaamd Paul Vieille uitgevind.  Dit is gemaak deur twee vorme van nitrosellulose (kollodion en skietkatoen) wat met etanol en eter saggemaak is saam te knie.  Dit is dan in dun velle uitgerol en in vlokke gesny of deur 'n stempel gedruk.  Dit is dan daarna uitgedroog.

Poudre B is drie keer kragtiger as buskruit en het nie soveel rook tydens ontsteking laat ontstaan nie en daarom het dit 'n groot taktiese voordeel ingehou en is dit dus vinnig deur die Franse Regering in gebruik geneem.

Voor die bekendstelling van Poudre B kon 'n troep soldate glad nie meer hulle teikens sien na 'n paar sarsies afgevuur is nie, terwyl hulle eie posisie baie duidelik sigbaar was as gevolg van die groot rookwolk wat oor hulle gehang het.  Die kragtiger poeier het ook 'n hoë trompsnelheid moontlik gemaak wat beteken het dat koeëls 'n laer trajek gehad het en daarom ook 'n verder reikafstand.  Die volume kruit wat benodig was ook minder wat meegebring het dat 'n kleiner kaliber gebruik kon word en die ammunisie ligter geword het, wat beteken het dat 'n soldaat meer daarvan sou kon dra.  Die Franse Weermag het vinnig 'n nuwe geweer, die Lebel Model 1886 geweer in gebruik geneem wat 'n nuwe 8 mm kaliber rondte gebruik het om die voordele te benut.

Poudre B was egter geneig om mettertyd onstabiel te raak, wat toegeskryf is aan die verdamping van die vlugbare oplosmiddels, maar dit kon ook die oorsaak gewees het van die probleme wat ondervind is om die sure wat gebruik is tydens die vervaardiging van skietkatoen te verwyder.  Poudre B en skietkatoen het heelwat ongelukke veroorsaak.  Twee Franse vegskepe, die *Jena* en die *Liberte* het albei in Toulon se hawe in 1907 en 1911 onderskeidelik opgeblaas met swaar lewensverliese, al was veiliger rooklose kruite toe reeds beskikbaar, insluitende ballistiet en kordiet.  Daar is uiteindelik besef dat die nitrosellulose baie fyn gekap moes word voor die wasproses om te verseker dat die salpeter- en swaelsuur wat gebruik is tydens vervaardiging deeglik verwyder sou word.
De Lama's

'''De Lama's''' is 'n televisieprogram van BNN en het op 28 Junie 2004 op die kassie gedebuteer. Dit is gebaseer op die Channel 4-program *Whose Line is it Anyway*.

Patrick Lodiers is die aanbieder van die program, wat 'n kombinasie is van bekende en minder bekende teatersport-onderdele. Die belangrikste is improvisasie. De Lama's word egter gereeld ook gesien as 'n slap aftreksel van teatersport.

In Oktober 2006 word die program die Goeden Televizier-ring toegeken. BNN het na aanleiding van hierdie toekenning 'n egte lama, genaamd Nico, aangeneem, wat in Artis woon. Sowel in 2006 as in 2007 het die program BNN se *Hoofdprijs* gewen vir die beste vermaaklikheidsprogram.

Om verskeie redes was daar teen die einde van 2006 nog slegs drie Lama's aktief. Deur middel van die program *Lama Gezocht* het BNN op soek gegaan na 'n nuwe Lama. Op 15 Februarie 2007 het dit bekend geword dat Jeroen van Koningsbrugge en Jandino Asporaat by die lamaspan aangesluit het. Op 23 Februarie het Ad-Just Bouwman die rol van die laaste vertlate Lama ingeneem. Op 8 Augustus het dit aan die lig gekom dat Bouwman en Asporaat die span al weer verlaat.

## Eksterne skakels 
* Tuisblad
BNN

**BNN** (''**B**art's **N**everending **N**etwork'') is 'n klein publieke uitsaaier in Nederland, opgerig op 15 Augustus 1997 met die jeug as teikenmark. BNN het as 'n televisieprogram by die kommersiële televisie-uitsaaier Veronica begin en is deur Bart de Graaff aangebied. Die benaming "BNN", destyds 'n afkorting van "Bart News Network", was 'n satire op die Amerikaanse nuusuitsender CNN (Cable News Network).

## Eksterne skakels 
* Tuisblad
Rotse van Liancourt

Die **Rotse van Liancourt** (Koreaans:  **Dokdo** ; Japannees:  **Takeshima**) is 'n groep betwiste en bewoonde eilandjies in die See van Japan (Oossee in Korea genoem).

duimnael|links|Rotse van Liancourt (Takeshima/Dokdo)
[duimnael|links|Kaart van albei eilande met hul name in beide [Japannees en Koreaans]]
Vanaf die Russies-Japannese Oorlog tot die Tweede Wêreldoorlog het die eilande aan Japan behoort, maar sedert die Tweede Wêreldoorlog is hulle status onduidelik – die meeste besette eilande is aan Japan teruggee, maar hierdie eilande is nie eksplisiet teruggegee nie. Sedert 1951 word die eilande deur Suid-Korea beset, hoewel Japan hulle ook opeis.

## Verwysings 
## Eksterne skakels
Nobelprys vir Chemie

Die **Nobelprys vir Chemie** (Sweeds: *Nobelpriset i kemi*) is ’n jaarlikse prys wat deur die Koninklike Sweedse Akademie vir Wetenskappe toegeken word aan mense wat wêreldwyd die uitmuntendste bydraes op die gebied van chemie gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir fisika, fisiologie of geneeskunde, letterkunde en vrede.

duimnael|links|Hoofgebou van die Koninklike Sweedse Akademie vir Wetenskappe
Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Chemie tradisioneel derde en op 'n Woensdag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2025 is die prys aan altesaam 198 individue toegeken. Nog net agt vroue het dit gekry: Marie Curie en Irène Joliot-Curie in 1935, Dorothy Crowfoot Hodgkin in 1964, Ada Yonath in 2009, Frances Arnold in 2018, Emmanuelle Charpentier en Jennifer Doudna in 2020, asook Carolyn R. Bertozzi in 2022.

Twee Nobelprys vir Chemie-wenners, naamlik die Duitsers Richard Kuhn (1938) en Adolf Butenandt (1939), was deur hul regering, die destydse Nazi-Duitsland, nie toegelaat om die prys te aanvaar nie. Hulle sou later, ná die afloop van die Tweede Wêreldoorlog, 'n medalje en diploma ontvang, maar nie die prysgeld nie. Frederick Sanger is een van drie bekroondes wat twee keer die Nobelprys in dieselfde vak toegeken is, in 1958 en in 1980. Karl Barry Sharpless is ook twee keer met die Nobelprys vir Chemie bekroon, in 2001 en 2022. John Bardeen is twee keer met die Nobelprys vir fisika bekroon, in 1956 en in 1972. Twee ander het Nobelpryse twee keer gewen, een in chemie en een in 'n ander vak: Maria Skłodowska-Curie (fisika in 1903 en chemie in 1911) en Linus Pauling (chemie in 1954 en vrede in 1962).

Die 2025-Nobelprys vir Chemie is toegeken aan Susumu Kitagawa, Richard Robson en Omar M. Yaghi "vir die ontwikkeling van 'n metaal-organiese raamwerk".

Die pryse, wat 'n bedrag geld (SEK9&nbsp;miljoen, omtrent VSA$1&nbsp;miljoen per pryskategorie, wat dan gelykop onder die Bekroondes verdeel word), 'n goue medalje en 'n diploma insluit, word op 10 Desember, die herdenking van Nobel se sterfdag in 1896, tydens 'n seremonie deur die Sweedse koning, tans Carl XVI Gustaf van Swede, in die Stockholmse Konsertsaal uitgedeel.

Hieronder volg 'n lys van die ontvangers van die Nobelprys vir Chemie vanaf 1901 tot op hede. In 1916–1917, 1919, 1924, 1933 en 1940–1942 is die prys nie toegeken nie.

1900's – 1910's – 1920's – 1930's – 1940's – 1950's – 1960's – 1970's – 1980's – 1990's – 2000's – 2010's – 2020's

## 1900's 
## 1910's 
## 1920's 
## 1930's 
## 1940's 
## 1950's 
## 1960's 
## 1970's 
## 1980's 
## 1990's 
## 2000's 
## 2010's 
## 2020's 
## Sien ook 
* Nobelprys vir Ekonomiese Wetenskappe
* Nobelprys vir fisika
* Nobelprys vir Fisiologie of Geneeskunde
* Nobelprys vir Letterkunde
* Nobelprys vir Vrede

## Verwysings 
## Eksterne skakels 
*  
*  
* 15px Hierdie artikel is vertaal uit die Engelse Wikipedia
Ioon

[duimnael|regs|250px|'n Eletrostatiese potensiaalkaart van die [nitraatioon. (NO3−).]]

'n **Ioon** is 'n atoom of 'n groep saamgehegte atome wat een of meer elektrone verloor of bygekry het, wat veroorsaak dat hulle 'n positiewe of negatiewe lading kry. 'n Ioon wat slegs uit een enkele atoom bestaan word 'n monatomiese ioon genoem. 'n Negatiewe ioon, wat meer elektrone in die elektronskil het as wat dit protone in die atomiese nukleus het, word 'n anioon genoem (omdat dit tot anodes aangetrokke is). 'n Positiefgelaaide ioon, wat minder elektrone as protone besit, word 'n katioon genoem (omdat dit tot katodes aangetrokke is). 'n Poliatomiese anioon wat suurstof bevat word soms 'n oksi-anioon genoem.

### Anione en katione 
'n Anioon, van die Griekse woord ἄνω, wat "op" beteken, is 'n ioon met meer elektrone as protone, wat dit 'n netto negatiewe lading gee (aangesien elektrone negatief gelaai is en protone positief gelaai is).

'n Katioon, van die Griekse woord κάτω, wat "af" beteken, is 'n ioon met minder elektrone as protone, wat dit 'n positiewe lading gee.

Daar is addisionele name wat gebruik word vir ione met veelvuldige ladings. Byvoorbeeld, 'n ioon met 'n -2 lading staan ​​bekend as 'n **di**anioon en 'n ioon met 'n +2 lading staan ​​bekend as 'n **di**katioon. 'n **Zwitter**ioon is 'n neutrale molekule met positiewe en negatiewe ladings op verskillende plekke binne dieseflde molekule.

Katione en anione word gemeet deur hul ioniese radius en hulle verskil in relatiewe grootte: "Katione is klein, meestal minder as 10&nbsp;m in radius. Die meeste anione is groot en daaruit blyk dit dat die grootste deel van die ruimte van 'n kristal word deur die anioon beset en dat die katione in die ruimtes tussen hulle pas."

Die terme anioon en katioon (vir ione wat tydens elektrolise onderskeidelik na die anode en katode beweeg) is in 1834 deur Michael Faraday bekendgestel.

## Sien ook 
*Lys van anione

## Verwysings
Oracle Corporation

Die woord Oracle kan verwys na die Amerikaanse maatskappy **Oracle Korporasie**, of die **Oracle databasis** sagteware wat hulle skryf en versprei.

## Die maatskappy 
duimnael|links|Oracle Korporasie se hoofkantoor.
Oracle se hoofkantoor is geleë in Redwood Shores, Kalifornië, VSA. Hulle aandele word op die New Yorkse aandelebeurs genoteer.

## Die Oracle databasis 
Oracle word beskou as een van die mees populêre databasis-beheerstelsels ter wêreld. Die Oracle databasis is beskikbaar op meeste bedryfstelsels insluitend Microsoft Windows, Linux en Unix.

## Ander produkte 
Oracle verskaf talle ander sagteware produkte, onder andere:
* Oracle Applications (Industrie applikasies)
* Oracle Colaboration Suite (sluit in e-pos, telefonie, ens.)
* Ontwikkelingspakete (Oracle Forms, Reports, ens.)

## Verwysings 
## Eksterne skakels 
*  Oracle se webblad
*  Oracle Tutorials
Unix

**Unix** (amptelike handelsmerk **UNIX®**) is 'n bedryfstelsel vir rekenaars wat oorspronklik in 1969 deur 'n groep AT&T-werknemers in Bell Labs ontwikkel is. Deel van die span was Ken Thompson, Dennis Ritchie en Douglas McIlroy. Vandag se Unix-bedryfstelsels is verdeel in verskeie takke, wat mettertyd deur AT&T, ander kommersiële verskaffers en nie-winsgewende organisasies ontwikkel is.

Vanaf 2007 besit die Open Group ('n industriestandaard-konsortium) die UNIX®-handelsmerk. Slegs stelsels wat ten volle ooreenstem met die *Enkele UNIX-spesifikasie* kwalifiseer as "UNIX®" (ander word gesien as Unix-verwant).

Gedurende die laat 1970's en vroeë 1980's het Unix se invloed in akademiese kringe gelei tot die grootskaalse implementering van Unix (in besonders die BSD-variant, komende van die Universiteit van Kalifornië, Berkeley, in die VSA) deur kommersiële organisasies. Die bekendste voorbeeld hiervan is Sun Microsystems. Vandag is Unix en Unix-verwante stelsels alomteenwoordig, insluitend variasies soos Linux en BSD.

Soms word die term "tradisionele Unix" gebruik om Unix of 'n bedryfstelsel te beskryf met die karakteristieke van Unix Weergawe 7 of UNIX System V (d.i. System V).

## Verwysings 
## Eksterne skakels 
*  Amptelike webwerf
Paul Roos

duimnael|links|170px|Paul Roos

**Paul Roos** (30 Oktober 1880, Rust-en-Vrede (Stellenbosch-distrik) – 22 September 1948, Stellenbosch), wat ook as *Oom Polla* bekend gestaan het, was die eerste Springbokrugbykaptein wat die eerste Suid-Afrikaanse rugbytoerspan na Brittanje in 1906 gelei het. Hy was Suid-Afrika se negende Springbokkaptein. Hy was ook ’n onderwyser en politikus.

## Vroeë lewe 
Roos het sy skooljare aan die plaasskooltjie op Scholtzenhof begin en daarna ’n jaar lank M.J. Stucki se skool by Blouvlei, Wellington besoek waar hy bevriend geraak het met Oubaas Markötter. Hier het hy die eerste keer met rugby kennis gemaak.  Hy het hierna ’n leerling aan die Stellenbosse Gymnasium (later die Hoër Jongenskool) geword en einde 1902 die B.A.-graad aan die Victoria-kollege voltooi.

## Rugbyloopbaan 
Rugby, sy eerste liefde, het vanaf sy skooljare ’n steeds groter plek in sy lewe ingeneem.  Tiperend is die feit dat hy van Rustenburg af waar hy in 1903 sy onderwysloopbaan begin het, per fiets na Pretoria gery het om rugby te gaan speel.  Ses maande later het hy onderwyser aan die Hoër Jongenskool, Stellenbosch geword.

In 1903 het Roos die eerste keer vir die Westelike Provinsie in die Curriebekertoernooi gespeel en is in dieselfde jaar ook gekies om Suid-Afrika in die derde toets teen die besoekende span van die Britse Eilande op Nuweland te verteenwoordig.  As voorspeler het hy veral met sy skrumwerk beïndruk.

Dit was op die toer in 1906 dat die naam *Springbokke* vir die eerste keer vir die Suid-Afrikaanse nasionale rugbyspan gebruik is. Die toerbestuurder, amptenare en Paul Roos het op die naam besluit om die Britse pers te verhoed om hulle eie bynaam vir die span te gee. Roos het koerante aangesê om die span 'De Springbokken' te noem. Die Londense *Daily Mail* het daarna 'n artikel geplaas waarin na die *Springboks* verwys is. Die span het daarna baadjies gedra met 'n springbok-embleem op die linkerborssak. Die besoek het gehelp om die wonde van die Tweede Vryheidsoorlog te heel en het 'n sin van nasionale trots onder die blanke bevolking van Suid-Afrika begin kweek.

In 1910 het hy die rektor van die ''Stellenbosch Boys' High School'' geword waar hy tevore 'n leerling en onderwyser was. Hy het die pos vir dertig jaar beklee en het in 1940 afgetree. In 1941 is die naam van die skool tot sy eer verander na die Paul Roos Gimnasium.

Roos wen in die algemene verkiesing op 26 Mei 1948 die kiesafdeling Stellenbosch met 'n meerderheid van 2&nbsp;014 stemme bo die Verenigde Party se H. Scholtz, maar dien skaars vier maande as Volksraadslid tot aan sy dood in September daardie jaar. Sy seun Gideon Roos (1909–1999) was direkteur-generaal van die SAUK van 1948 tot 1961.

duimnael|links|350px|Die Springbokke van 1906.
[duimnael|links|350px|Die Victoria-kollege se eerste span van 1902. Paul Roos sit tweede van links in die middelste ry. Regs in die voorste ry sit [Tobie Muller.]]

## Eksterne skakels 
*
Microsoft Windows

**Microsoft Windows** is die naam van 'n reeks bedryfstelsels wat deur Microsoft ontwikkel en versprei word. Microsoft het die eerste weergawe van Windows in November 1985 vrygestel as 'n toevoeging tot MS-DOS om aan die groeiende belangstelling in grafiese gebruikerskoppelvlakke te voldoen.

Mettertyd het Microsoft Windows die persoonlike rekenaarmark begin domineer en bedryfstelsels soos OS/2 en Mac OS uit die kussings gelig. Teen 2004 het Microsoft Windows ongeveer 90% van die wêreld se persoonlike rekenaars bedryf.

## Weergawes 
* Windows 95
* Windows 98
* Windows 2000
* Windows ME
* Windows XP
* Windows Vista
* Windows 7
* Windows 8
* Windows 8.1
* Windows 10
* Windows 11

## Verwysings 
## Eksterne skakel 
*  Amptelike webwerf 
*  Amptelike blog
Francis Crick

**Francis Crick** FRS (1916–2004) was 'n Britse wetenskaplike. Sy vernaamste bydrae is ongetwyfeld sy en James Watson se ontrafeling van die molekulêre struktuur van DNS in die 1950's. Hul bevindinge sou die grondslag vorm van die moderne genetika, molekulêre biologie en biotegnologie, en in 1962 bekroon word met die Nobelprys vir Fisiologie of Geneeskunde. Van Crick se latere navorsing het gelei tot belangrike ontdekkings oor die funksionering van genetiese materiaal.

## Lewensgeskiedenis 
Francis Harry Compton Crick is op 8 Junie 1916 in Northamptonshire, Engeland, gebore. Ná skool besluit hy om in die natuurwetenskappe te studeer en in 1937 verwerf hy 'n BSc-graad aan die University College in Londen. Die Tweede Wêreldoorlog onderbreek sy doktorale studie in fisika en hy werk die volgende agt jaar as wetenskaplike vir die Britse Vloot. Hier doen hy meestal navorsing oor akoestiese en magnetiese myne.

Die jaar 1947 bring groot omwentelinge in Crick se beroeps- en persoonlike lewe mee. Sy eerste huwelik loop ná sewe jaar op die rotse en hy verander nie net van werkgewer nie, maar ook van navorsingsrigting. Hy besluit om na biologie oor te skakel, al het hy min agtergrondkennis daarvan en moet hy as 't ware van voor af begin studeer. Hy skryf in by die Universiteit van Cambridge, waar hy later sy belangrikste werk sou doen.

In 1951, terwyl hy werk aan sy doktorale tesis oor die x-straaldiffraksie van proteïene, ontmoet hy James Watson, 'n 23-jarige Amerikaanse navorser. As kollegas vul Crick se agtergrond as natuurwetenskaplike en Watson se kennis van virus- en bakteriële genetika mekaar uitstekend aan. In 1953 publiseer hulle die eerste van vier artikels waarin die dubbele heliksstruktuur van DNS uiteengesit word. In 1962 deel Crick, Watson en nog 'n navorser, Maurice Wilkins, die Nobelprys vir Fisiologie of Geneeskunde.

Ná die ontrafeling van DNS vors Crick – in samewerking met ander wetenskaplikes – die funksionering van genetiese materiaal na en stel hy vas hoe dit as bloudruk vir die vervaardiging van proteïene dien. Hy ontrafel ook die struktuur van 'n verskeidenheid belangrike proteïene en ander komplekse molekules wat in die liggaam voorkom. In 1954 ontvang hy 'n doktorsgraad vir sy tesis, genaamd X-straaldiffraksie: Polipeptiede en proteïene. In sy latere werk spits hy hom veral toe op navorsing oor die brein.

Francis Crick is in 1940 getroud met Ruth Doreen Todd, en in 1949 met Odile Speed. 'n Seun en twee dogters is uit die twee huwelike gebore. Hy is die kleinseun van Walter Drawbridge Crick, 'n Engelse sakeman, amateurgeoloog en paleontoloog.

## Verwysings 
## Eksterne skakels
Jan Ellis

**Jan Hendrik Ellis** (5 Januarie 1942 - 8 Februarie 2013) was 'n voormalige Suid-Afrikaanse rugbyspeler wat in die flankposisie gespeel het. Hy het 38 keer vir die Springbokke gespeel, wat in daardie tyd 'n rekord was.

## Biografie 
Ellis het op 31 Julie 1965 in sy eerste toets vir die Springbokke teen Nieu-Seeland gespeel en hy het sy laaste toets teen dieselfde span op 24 Julie 1976 gespeel.

Ellis het ook in die Presidents XV op 31 Maart 1973 teen Skotland gespeel.

Hy is op 8 Februarie 2013 by 'n hospies in Pretoria aan kanker oorlede.

## Hoogtepunte 
* 38 keer gekies vir die Suid-Afrikaanse span
* 7 toetse, 21 punte
* Kere gekies per jaar: 4 in 1965, 4 in 1967, 6 in 1968 , 5 in 1969, 6 in 1970, 4 in 1971, 1 in 1972, 6 in 1974, 1 in 1976

## Eksterne skakels 
* Ellis se telkaart
* 
* Foto van Ellis
Volkslied van den Oranjevrijstaat

duimnael|regs|350px|Bladmusiek van die *Volkslied van den Oranjevrijstaat*.

Die **volkslied van den Oranje-vrijstaat** was vanaf 1854 tot 1902 gebruik in die onafhanklike boererepubliek van die Oranje-Vrystaat.

## Die oorspronklike Nederlandse teks 
## Afrikaanse Teks 
## Sien ook 
* Volkslied van Transvaal
* Stem van Suid-Afrika

## Bronne 
* david.national-anthems.net
* boervolk.co.za
* Ploeger, Jan: Oor 'n paar van ons ouer Volksliedere. In: Lantern. Tydskrif vir Kennis en Kultuur. Jaargang 12, nr. 3, Maart 1963
Boererepubliek

Verskeie **Boererepublieke** het in die verlede binne die grense van die huidige Suid-Afrika bestaan. Die republieke het ontstaan nadat hulle die Brits beheerde Kaapkolonie gedurende die Groot Trek verlaat het.

## Boererepublieke 
duimnael|250px|Kaart van die Boererepublieke

Die Boererepublieke in chronologiese volgorde is:

* **Natalia Republiek** is op 12 Oktober 1839 in die land van die huidige provinsie van KwaZulu-Natal, suid van die Tugelarivier gevestig. Hy is op 12 Mei 1843 na die beleg van Congella toe die land deur die Verenigde Koninkryk geannekseer is ontbind. 

* **Kliprivier** is op 7&nbsp;Jan&nbsp;1847 in die land tussen die Tugelarivier en die Buffelsrivier bevestig. Hy is in 1848 ontbind toe die land deur die Verenigde Koninkryk geannekseer is. 

* **Lydenburg** is in 1849 in die Lydenburg se omgewing van die huidige provinsie van Mpumalanga gevestig. In 1857 sluit die republiek by die Republiek van Utrecht aan en in 1860 sluit beide republieke by die Zuid-Afrikaansche Republiek aan. 
 
* **Republiek van Zoutpansberg** is in 1849 in die huidige provinsie van gevestig Limpopo gevestig. In 1860 sluit die republiek met die Zuid-Afrikaansche Republiek aan.  

* **Utrecht Republiek** is gevestig in 1853 in die Utrecht gebeid van huidige provinsie van KwaZulu-Natal. In 1857 sluit die republiek by die Lydenburg en in 1860 sluit beide republieke in by die Zuid-Afrikaansche Republiek. 

* **Oranje-Vrystaat** is op 17&nbsp;Februarie&nbsp;1854 gevestig. Die republiek bevat die huidige provinsie van die Vrystaat. Hy is op 31&nbsp;Mei&nbsp;1902 met die Vrede van Vereeniging ontbind toe hy deur die Verenigde Koninkryk geannekseer is.

* **Zuid-Afrikaansche Republiek** is op 27 Junie 1857 gevestig. Die republiek bevat die vorige Transvaal provinsie (deesdaë Limpopo provinsie, Mpumulanga, Gauteng en die oosterlikke gedeelte van Noordwes provinsie) en ook die destydse Utrecht Republiek. Hy is op 31&nbsp;Mei&nbsp;1902 met die Vrede van Vereeniging ontbind toe hy deur die Verenigde Koninkryk geannekseer is.  

* **Klein Vrystaat** is in 1876 gestig in Piet Retief in die huidige Mpumalanga. Dit is in 1891 met die Zuid-Afrikaansche Republiek gesmelt.

***Stellaland** en **Goosen** was Boererepublieke wat in 1882 in Brits-Betsjoeanaland gestig is. Albei republieke was geleë in 'n deel van Brits-Betsjoeanaland (die huidige Noorwes provinsie, wes van die destydse Zuid-Afrikaansche Republiek. Op 7 Augustus 1883 verenig die twee om die *Verenigde State van Stellaland* te vorm. In 1885 is die republiek heringelyf by Brits-Betsjoeanaland.

* **Nieuwe Republiek** is in 1884 in die noordoos gedeelte van dir huidige provinsie KwaZulu-Natal gestig. Hy is in 1888 in die Zuid-Afrikaansche Republiek opgeneem as die Distrik Vryheid.

* **Upingtonia** is in 1885 huidige Grootfontein in gebied van Namibië gestig. Hy word in 1887 by Duits-Suidwes-Afrika ingelyf.

## Sien ook 
* Boerevolk
* Geskiedenis van die Boererepublieke
* Volksraad
Winchester College voetbal

**Winchester College Voetbal** (Engels: *Winchester College Football*), wat ook as **Winkies**, **WinCoFo** of sommer *"Our Game"* bekend staan , is 'n soort voetbal wat by Winchester College in Engeland gespeel word. Dit is verwant aan die Eton Veld- en Muursporte en die *Harrow Game* in die sin dat dit baie ondersteuners onder Wykehamiste en oud Wykehamiste het maar onbekend is buite die gemeenskap wat direk aan die Winchester College verbind is. Die Winkies seisoen is tydens *Common Time* (Januarie-Maart).